钦定古今图书集成/理学汇编/文学典/第260卷 > 《徐师曾文体明辩》 > 《上梁文》
## 钦定古今图书集成/理学汇编/文学典/第260卷 > 《徐师曾文体明辩》 > 《上梁文》

按：《上梁文》者，工师上梁之致语也。世俗营构宫室，必
择吉上梁，亲宾裹面杂它物称庆，而因以犒匠人。于
是匠人之长以面抛梁，而诵此文以祝之。其文首尾
皆用俪语，而中陈六诗，诗各三句，以按四方上下，盖
俗体也。今录之以备一体。